EkBass/fiwiki-20250220-pages-articles huggingface dataset:
Mikko Altonen

Mikko Antero Altonen (21. helmikuuta 1929 Perho – 22. helmikuuta 2020 EspooKuolinilmoitus. Helsingin Sanomat 1.3.2020, s. C 16.) oli suomalainen hammaslääkäri ja professori. Hän toimi Oulun yliopiston hammas- ja suukirurgian professorina vuodesta 1980, kunnes jäi eläkkeelle vuonna 1994. Hänen tutkimuskohteenaan oli kasvoluuston murtumien röntgendiagnostiikka pantomografisin menetelmin.Facta 2001, Täydennysosa 1990, s. 195. WSOY 1990. == Lähteet == == Aiheesta muualla == *Mikko Altosen muistokirjoitus Helsingin Sanomissa Luokka:Suomalaiset hammaslääkärit Luokka:Suomalaiset professorit Luokka:Oulun yliopiston professorit Luokka:Vuonna 1929 syntyneet Luokka:Vuonna 2020 kuolleet
Naturen

Naturen oli Helsingissä vuosina 1892–1894 ilmestynyt ruotsinkielinen tiedelehti. August af Schulténin julkaisema ja toimittama Naturen, alaotsikoltaan Populär tidskrift för naturvetenskap och dess tillämpningar oli laajalle yleisölle tarkoitettu luonnontieteen saavutuksia ja sovelluksia esitellyt aikakauslehti. Kahdesti kuukaudessa ilmestyneellä hienosti painetulla lehdellä oli arvovaltainen tieteellinen avustajakunta. Naturen tavoitteli myös pohjoismaista yleisöä, mutta ei onnistunut saamaan riittävästi tilaajia. ==Lähteet== ==Aiheesta muualla== * Naturen digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset aikakauslehdet Luokka:Suomalaiset ruotsinkieliset aikakauslehdet Luokka:Suomalaiset tiedelehdet
Pantomografia

Pantomografia on röntgendiagnostiikan menetelmä, jolla kuvauksen kohteena olevista elimistön käyristä kohdista saadaan suoristettu tasoröntgenkuva.Terveyskirjasto Aihetta on Suomessa tutkinut muun muassa Oulun yliopiston hammas- ja suukirurgian professori Mikko Altonen.Facta 2001, Täydennysosa 1990, WSOY 1990, s. 195 == Lähteet == Luokka:Diagnostiset tutkimukset
Lassi Alvesalo

Lassi Juhani Alvesalo (s. 1939) on suomalainen hammaslääkäri. Hän oli Oulun yliopiston hammaslääketieteen professori vuodesta 1987.Facta 2001, Täydennysosa 1990, WSOY 1990, s. 195 Hän on Sheffieldin yliopiston kunniatohtori (2006). Perusteena arvonimen myöntämiselle oli, että hän on hampaiden oraali-fakiaalisen kasvun ja kehityksen kansainvälinen auktoriteetti.Hammaslääkärilehti 4/2006 == Lähteet == Luokka:Suomalaiset hammaslääkärit Luokka:Suomalaiset professorit Luokka:Oulun yliopiston professorit Luokka:Vuonna 1939 syntyneet Luokka:Elävät henkilöt
Lukemisia Kansalle

Lukemisia Kansalle oli Porvoossa vuosina 1855–1856 ilmestynyt aikakauslehti. Kirjanpainaja Petter Widerholmin kustantama ja Eero Salmelaisen toimittama Lukemisia Kansalle oli ruotsalaisten ja saksalaisten esikuvien mukainen kansanlehti, joka pyrki tarjoamaan rahvaalle hyödyllistä ja huvittavaa luettavaa. Lukuhalua lisäämällä se halusi estää ”joutilaisuutta ja juopumusta ja muuta näitä seuraavaa kurjuutta ja onnettomuutta”. Vaatimaton lehti ilmestyi kerran kuussa kahden vuoden ajan. ==Lähteet== ==Aiheesta muualla== * Lukemisia Kansalle digitoituna kansalliskirjastossa Luokka:Ilmestymästä lakanneet suomalaiset aikakauslehdet Luokka:Porvoon media Luokka:1850-luku
Anckar

Anckar on muun muassa seuraavien suomalaisten sukunimi: * Carsten Anckar (s. 1969), politiikantutkija * Dag Anckar (s. 1940), valtiotieteilijä * Olle Anckar (s. 1941), taloustieteilijä
Kinnarin pesäpallokenttä

Kinnarin pesäpallokenttä on Kinnarin kaupunginosassa Järvenpäässä sijaitseva pesäpallostadion. Kenttä toimii Kinnarin Pesiksen kotikenttänä, ja seuran miesten edustusjoukkue pelasi sillä Superpesistä vuosina 2002–2004. Kentän erikoisuutena on kotipesästä katsottuna oikealla puolella sijaitseva Sammakkolampi, johon pallo voi myös mennä kesken ottelun.Sammakkolampi on vastustajan tuho == Lähteet == Luokka:Pesäpallostadionit Luokka:Järvenpään urheilu
Olle Anckar

Olle Börjesson Anckar (s. 19. joulukuuta 1941 Helsinki) on suomalainen taloustieteilijä ja professori. Hän oli Åbo Akademin kauppakorkeakoulun kansantaloustieteen yliassistentti vuosina 1972–1979, joista vuosina 1975–1979 vt. professori. Vuosina 1979–2006 hän oli professori. Hänen tutkimuskohteenaan on ollut muun muassa pääomanmuodostus. Merkittäviä julkaisuja ovat hänen väitöskirjansa Den sektorala kapitalbildningen och dess finansiering (1973) sekä Finansieringen av den högre utbildningen (1976). Anckar on ollut Suomen Tiedeseuran jäsen vuodesta 1985. Anckarin veli on valtiotieteilijä Dag Anckar.Facta 2001: Täydennysosa 1990, s. 199. WSOY 1990. ==Lähteet== Luokka:Suomalaiset taloustieteilijät Luokka:Suomalaiset professorit Luokka:Åbo Akademin professorit Luokka:Vuonna 1941 syntyneet Luokka:Elävät henkilöt
Werner Orjala

Werner Orjala, sukunimi aik. Gronow (15. elokuuta 1898 Pälkäne – 13. marraskuuta 1975) oli suomalainen taidemaalari.Kuvataiteiljamatrikkeli Orjala kävi Suomen Taideyhdistyksen piirustuskoulua 1915–1917 ja 1919–1920. Hän osallistui Suomen Taiteilijain näyttelyihin vuosina 1931, 1932 ja 1933. == Teoksia == * Helsinki Esplanaadi. 1928 * Maisema Helsingistä : öljymaalaus. 1932 * Hämeenlinnasta : akvarelli. 1933 == Lähteet == == Aiheesta muualla == * Suomalaisen kuvataiteen bibliografia : Werner Orjala Luokka:Suomalaiset taidemaalarit Luokka:Vuonna 1898 syntyneet Luokka:Vuonna 1975 kuolleet
Håkan Andersson

Lars Paul Håkan Andersson (s. 14. maaliskuuta 1940 Pietarsaari) on suomalainen kasvatustieteilijä ja professori. Hän oli Åbo Akademin (Vaasa) kasvatustieteen vt. professori 1974–1984 ja professori 1984–2003 ja tutki historianopetusta ja opetustaidon arviointia.Facta 2001, Täydennysosa 1990, WSOY 1990, s. 199 Hän on ollut vuodesta 2000 Svenska litteratursällskapet i Finlandin hallituksen puheenjohtaja.Johan Lindberg: Håkan Andersson, Uppslagsverket.fi, viitattu 15.6.2016 == Lähteet == Luokka:Suomalaiset kasvatustieteilijät Luokka:Suomalaiset professorit Luokka:Åbo Akademin professorit Luokka:Vuonna 1940 syntyneet Luokka:Elävät henkilöt
Jalkapallo kesäolympialaisissa 1956 – karsinnat

Vuoden 1956 jalkapallon olympiaturnaus oli ensimmäinen johon järjestettiin karsinnat. Olympialaisten jalkapalloturnaukseen oli määrä osallistua 16 joukkuetta, mutta viisi kisoihin selviytynyttä maata vetäytyi turnauksesta. Jotkut karsintoihin lähteneet maat vetäytyivät jo karsinnoista. Isäntämaa Australia selviytyi turnaukseen automaattisesti. ==Karsinnat== === Eurooppa === Bulgaria selviytyi olympiaturnaukseen yhteismaalein 5-3. Puola olisi päässyt olympiaturnaukseen ilman karsintoja, mutta Puolan vetäydyttyä turnauksesta myös Iso-Britannia selviytyi olympiaturnaukseen. \---- ´ Neuvostoliitto selviytyi olympiaturnaukseen yhteismaalein 7-1. \---- Romania luopui ja Jugoslavia selviytyi olympiaturnaukseen. \---- Molemmat selviytyivät olympiaturnaukseen ilman ottelua luovutusten perusteella. Itä-Saksa ja Länsi- Saksa osallistuivat Melbournen olympialaisiin yhteissaksalaisena joukkueena. \---- Itä-Saksa luopui ja Unkari selviytyi olympiaturnaukseen. Itä-Saksa ja Länsi-Saksa osallistuivat Melbournen olympialaisiin yhteissaksalaisena joukkueena. === Afrikka === Egypti selviytyi olympiaturnaukseen yhteismaalein 9-3. === Aasia === Etelä-Vietnam selviytyi olympiaturnaukseen yhteismaalein 9-5. \---- Kaksoisottelun molemmat ottelut pelattiin Tokiossa. Kahden ottelun yhteistulos oli 2-2 ja Japani selviytyi olympiaturnaukseen arvonnan perusteella. \---- Molemmat joukkueet luopuivat karsinnoista. \---- Molemmat selviytyivät olympiaturnaukseen ilman ottelua luovutusten perusteella. \---- Filippiinit luopui ja Kiina selviytyi olympiaturnaukseen. \---- Kiinan tasavalta luopui ja Indonesia selviytyi olympiaturnaukseen. === Amerikka === Meksiko luopui ja Yhdysvallat selviytyi olympiaturnaukseen. == Turnaukseen selviytyneet maat == Turnaukseen selviytyi 16 maata, mutta kuitenkin vain 11 maata osallistui turnaukseen, sillä Unkari, Turkki, Kiina, Egypti ja Etelä- Vietnam vetäytyivät turnauksesta. * * * * * * * * * * * * * * * * ==Lähteet== 1956 Luokka:Vuoden 1956 jalkapallo
The Big Come Up

__NOTOC__ The Big Come Up on The Black Keysin esikoisalbumi, joka julkaistiin 14. toukokuuta 2002. == Kappaleet == Kaikki kappaleet kirjoittanut Dan Auerbach ja Patrick Carney, ellei toisin mainita. === CD-versio === # # # # # # # # # # # # # === LP versio === ==== A-puoli ==== # # # # # # # ==== B-puoli ==== # # # # # # # == Kokoonpano == === Yhtye === * Dan Auerbach – sähkökitara, laulu, basso, 12-kielinen kitara, slide-kitara * Patrick Carney – rummut, tamburiini, marakassit, sampleri, tuottaja * Gabe Fulvimar – moog- basso (kappaleet ”She Said, She Said”, ”Heavy Soul”, ”The Breaks” ja ”Countdown”) === Tuotanto === * Patrick Boissel – kannen suunnittelu * Michael Carney – kannen suunnittelu, valokuva * Dave Schultz – masteroija == Arvostelut == * AllMusic: AllMusic review == Lähteet == == Aiheesta muualla == * The Big Come Up discogs.com -sivustolla Luokka:Vuoden 2002 esikoisalbumit Luokka:The Black Keysin albumit
Asko Anttila

Asko Jussi Anttila (s. 1936) on suomalainen fyysikko. Hän oli Helsingin yliopiston fysiikan henkilökohtainen ylimääräinen professori 1990–2001Facta 2001, Täydennysosa 1990, WSOY 1990, s. 201Helsingin yliopiston virkamiehet ja opettajat == Lähteet == Luokka:Suomalaiset fyysikot Luokka:Suomalaiset professorit Luokka:Helsingin yliopiston professorit Luokka:Vuonna 1936 syntyneet Luokka:Elävät henkilöt
Bruno Pakarinen

Bruno August Pakarinen (1. tammikuuta 1880[Helsingin Sanomien uutisessa syntymäpäivä oli 31. joulukuuta 1879. Sortavala – 28. tammikuuta 1955) oli suomalainen piirustuksenopettaja ja taidemaalari.Päivästä päivään. 60 v. täyttää tänään..., Helsingin Sanomat, 31.12.1939, nro 352, s. 6, Kansalliskirjaston digitaaliset aineistot. Viitattu 28.12.2024 Pakarinen kävi Taideteollista keskuskoulua 1897–1899 ja Suomen Taideyhdistyksen piirustuskoulua 1899–1903. Piirustuksen opettajatutkinnon hän suoritti 1904 ja käsityöopettajatutkinnon 1907. Pakarinen toimi 1908–1909 Raahen alkeiskoulun piirustuksen opettajana. Hän siirtyi sitten piirustuksen opettajaksi Heinolan alkeiskouluun, jossa hän oli 1909–1919. Sortavalan lyseon piirustuksen ja kaunokirjoituksen opettajana hän oli vuodesta 1920 alkaen. Hän osallistui Suomen Taiteilijain näyttelyihin vuosina 1901, 1902 ja 1911. == Teoksia == * Sortavala : öljymaalaus. 1943 * Aihe Sulkavasta : vesivärityö. 1948 == Lähteet == == Aiheesta muualla == * Suomalaisen kuvataiteen bibliografia : Bruno Pakarinen Luokka:Suomalaiset taidemaalarit Luokka:Suomalaiset opettajat Luokka:Vuonna 1880 syntyneet Luokka:Vuonna 1955 kuolleet
Aarne Ulappa

Aarne Martti Ulappa (11. marraskuuta 1896 Turku – 18. elokuuta 1934) oli suomalainen taidemaalari.KuvataiteiljamatrikkeliKuolleita, Helsingin Sanomat, 21.08.1934, nro 223, s. 3, Kansalliskirjaston digitaaliset aineistot. Viitattu 18.08.2024 Ulappa kävi Turun Taideyhdistyksen piirustuskoulua 1914–1917. Hän teki Turun Taideyhdistyksen stipendiaattina opintomatkan Ranskaan ja Italiaan vuonna 1924 sekä vieraili näissä maissa uudelleen 1926. Aarne Ulapan taiteellista kehitystä ehkäisi pidempiaikainen sairaus ja hän eli useamman vuoden syrjään vetäytyneenä ennen kuolemaansa elokuussa 1934. Hän osallistui Suomen Taiteilijain näyttelyihin vuonna 1930. == Teoksia == * Maisema Firenzestä : akvarelli. 1925 * Näkymiä etelästä : vesivärityö. 1927 == Lähteet == == Aiheesta muualla == * Suomalaisen kuvataiteen bibliografia : Aarne Ulappa Luokka:Suomalaiset taidemaalarit Luokka:Vuonna 1896 syntyneet Luokka:Vuonna 1934 kuolleet
Yunnanin kolmen rinnakkaisen joen suojelualueet

Yunnanin kolmen rinnakkaisen joen suojelualueet (, pinyin: Yúnnán Sānjiāng Bìngliú Bǎohùqū) on Unescon maailmanperintöluetteloon kuuluva kohde Yunnanin maakunnan luoteisosassa Kiinassa. Kohde koostuu kahdeksasta suojelualueesta, joissa Jangtsen, Mekongin ja Salweenin yläjuoksut virtaavat pohjoisesta etelään rinnakkain, Jangtse (Jinshajoki) ja Mekong (Lancangjoki) 66 kilometrin päässä toisistaan, Mekong ja Salween (Nujoki) vain 19 kilometrin päässä. == Lähteet == == Aiheesta muualla == * World Heritage Site: Three parallel rivers of Yunnan Luokka:Unescon maailmanperintökohteet Kiinassa Luokka:Yunnan
Lampang

Lampang on kaupunki Pohjois-Thaimaassa. Se on samannimisen provinssin pääkaupunki. == Lähteet == Luokka:Thaimaan kaupungit
Lamphun

Lamphun on kaupunki Pohjois-Thaimaassa. Se on Lamphunin provinssin pääkaupunki. == Lähteet == Luokka:Thaimaan kaupungit
Eelis Ismari

Eelis Johannes Ismari sukunimi aik. Isaksson (5. elokuuta 1898 Rauma – 13. marraskuuta 1958) oli suomalainen taidemaalari.Kuvataiteiljamatrikkeli Ismari kävi Suomen Taideyhdistyksen piirustuskoulua 1922–1923. Hän osallistui Suomen Taiteilijain näyttelyihin vuosina 1942 ja 1949. == Teoksia == * Kansalaisopisto : öljymaalaus. 1943 == Lähteet == == Aiheesta muualla == * Suomalaisen kuvataiteen bibliografia : Eelis Ismari Luokka:Suomalaiset taidemaalarit Luokka:Vuonna 1898 syntyneet Luokka:Vuonna 1958 kuolleet
Phayao

Phayao on kaupunki Pohjois-Thaimaassa. Se on Phayaon provinssin pääkaupunki. == Lähteet == Luokka:Thaimaan kaupungit
HRD

HRD voi tarkoittaa seuraavia: * HRD, Helsinki Roller Derby, helsinkiläinen roller derby-seura * HRD, henkilöstön kehittäminen * HRD, Harling Roadin rautatieasema Norfolkissa, Englannissa * HRD, Human Rights Defenders -ihmisoikeusjärjestö
Gloria – gangsteriheila

Gloria – gangsteriheila (Gloria) on John Cassavetesin käsikirjoittama ja ohjaama yhdysvaltalainen jännityselokuva vuodelta 1980. Se kertoo itsellisestä, lapsia inhoavasta newyorkilaissgangsterin ex-naisystävästä Gloriasta, joka piilottelee ja suojelee mafian operaation orvoksi jättämää pikkupoikaa, koska tämä voisi toimia tapauksen todistajana. Nimiroolia näyttelee Cassavetesin puoliso Gena Rowlands, joka sai suorituksestaan sekä Oscar- että Golden Globe -ehdokkuuden. ==Näyttelijät== ==Vastaanotto== Gloria oli independent-ohjaajana tunnetun Cassavetesin ainoita suuren tuotantoyhtiön tuottamia elokuvia, ja on siksi noussut monessa maassa hänen tunnetuimmaksi elokuvakseen. Gloria sai myös monia palkintoja. Gena Rowlands oli roolistaan sekä Oscar- että Golden Globe -ehdokkaana, ja elokuva jakoi Venetsian elokuvajuhlilla kultaisen leijonan yhdessä Louis Mallen elokuvan Atlantic City kanssa. Pojan roolia esittävä John Adames puolestaan jakoi Razzie-palkinnon vuoden huonoimmasta miessivuosasta itsensä Laurence Olivierin kanssa. Suomen johtavien kriitikoiden vuosittaisessa äänestyksessä Gloria – gangsteriheila nousi vuoden 1980 viidenneksi parhaaksi ensi-iltaelokuvaksi.Malmi, Timo: Vuoden 1980 parhaiden kriitikkoäänestys, Projektio 1/1981, Suomen elokuvakerhojen liitto ry, s. 20. Vuonna 1994 julkaistussa Video-oppaassa Kati Sinisalo piti Gloriaa ”täydellisenä elokuvana”, sekä hyvin jännittävänä rikoselokuvana että yhtenä kaikkien aikojen kauneimmista rakkaustarinoista. ==Uusintaversio 1999== Sidney Lumet ohjasi tarinasta uuden version Gloria. Sen pääosaa esittää Sharon Stone, joka oli roolistaan ehdolla vuoden huonoimman naisroolin Razzie-palkinnon saajaksi. ==Lähteet== ==Kirjallisuutta== *Kangasjärvi, Jukka: ”Totaalinen muusa – Gloria – gangsteriheila”, Filmihullu 1/2008. Luokka:Vuoden 1980 yhdysvaltalaiset elokuvat Luokka:Yhdysvaltalaiset jännityselokuvat Luokka:John Cassavetesin ohjaamat elokuvat
Antti Wanninen

Antti Wanninen (10. marraskuuta 1890 Impilahti – 15. elokuuta 1985 Espoo) oli suomalainen Marraskuun ryhmään kuulunut taidemaalari.KuvataiteiljamatrikkeliKansallisgalleria - Taidekokoelmat : Antti Wanninen Wanninen kävi Suomen Taideyhdistyksen piirustuskoulua 1908–1913. Hän osallistui Suomen Taiteilijain näyttelyihin vuosina 1915, 1916, 1917 ja 1918. Hänen töitään oli näytteillä myös Pietarissa 1917 ja Kööpenhaminassa 1919. == Teoksia == * Kukkia ikkunalla : öljymaalaus. 1923 == Lähteet == == Aiheesta muualla == * *Suomalaisen kuvataiteen bibliografia : Antti Wanninen Luokka:Suomalaiset taidemaalarit Luokka:Marraskuun ryhmä Luokka:Vuonna 1890 syntyneet Luokka:Vuonna 1985 kuolleet
Krabi

Krabi on kaupunki Etelä-Thaimaassa, Malakan niemimaalla Andamaanienmeren rannalla. Se on Krabin provinssin pääkaupunki. Krabi on suosittu matkailukohde, ja turismi on tärkeä tulonlähde kaupungille. == Katso myös == *Ao Nang == Lähteet == == Aiheesta muualla == *Rantapallo: Krabi Luokka:Thaimaan kaupungit
Jussi Jylänki

Johannes (Jussi) Aleksanteri Jylänki (11. marraskuuta 1893 Oulu – 20. toukokuuta 1958 Helsinki) oli suomalainen Marraskuun ryhmään kuulunut taidemaalari.KuvataiteiljamatrikkeliKansallisgalleria - Taidekokoelmat : Jussi Jylänki Jylänki kävi Taideteollista keskuskoulua 1911–1912 ja Suomen Taideyhdistyksen piirustuskoulua 1912–1914. Hän osallistui Suomen Taiteilijain näyttelyihin vuosina 1914–1918, 1920, 1925, 1931, 1933, 1935, 1938, 1942, 1943, 1945 ja 1952. Jylänki osallistui myös Suomen Taideakatemian 3-vuotisnäyttelyyn 1950. Hänen töitään oli näytteillä ulkomailla Amsterdamissa ja Antwerpenissä 1931, Moskovassa 1934, Riiassa 1935 ja Roomassa 1955. == Teoksia == * Laituri, vesivärityö 1916 * Maisema, akvarelli 1916 * Nainen peilin ääressä, öljymaalaus 1916 * Näkymä Eteläsatamasta, öljymaalaus 1947 == Lähteet == == Aiheesta muualla == * Suomalaisen kuvataiteen bibliografia : Jussi Jylänki Luokka:Suomalaiset taidemaalarit Luokka:Marraskuun ryhmä Luokka:Vuonna 1893 syntyneet Luokka:Vuonna 1958 kuolleet
Arvo Makkonen

Arvo Johannes Makkonen (15. lokakuuta 1894 Helsinki – 26. heinäkuuta 1956 Helsinki) oli suomalainen Marraskuun ryhmään kuulunut taidemaalari.KuvataiteiljamatrikkeliKansallisgalleria - Taidekokoelmat : Arvo Makkonen Makkonen kävi Taideteollisen keskuskoulun iltakursseja 1910–1911 ja Suomen Taideyhdistyksen piirustuskoulua 1911–1913. Hän osallistui Suomen Taiteilijain näyttelyihin useaan otteeseen vuosien 1912 ja 1943 välillä. Hänen töitään oli näytteillä ulkomailla Kööpenhaminassa 1919, Tukholmassa ja Oslossa 1929, Tallinnassa 1930, Tartossa 1931, Amsterdamissa ja Antwerpenissä 1931, Saksassa 1935, Oslossa 1936, Milanossa ja Roomassa 1937 sekä Oslossa, Göteborgissa ja Tukholmassa 1940. == Teoksia == * Omakuva : öljymaalaus. 1917 * Maisema Askolasta : öljymaalaus. 1924 * Ranta, maisema Suursaarelta : öljymaalaus. 1935 * Eukon tupa : öljymaalaus. == Lähteet == == Aiheesta muualla == * *Suomalaisen kuvataiteen bibliografia : Arvo Makkonen Luokka:Suomalaiset taidemaalarit Luokka:Marraskuun ryhmä Luokka:Vuonna 1894 syntyneet Luokka:Vuonna 1956 kuolleet
Tunteiden virrat

Tunteiden virrat (Love Streams) on John Cassavetesin ohjaama yhdysvaltalainen draamaelokuva vuodelta 1984. Se kertoo keski-ikäisistä sisaruksista, jotka pitävät toisistaan huolta kummankin rakkaussuhteiden päätyttyä tahoillaan. Elokuva perustuu Ted Allanin samannimiseen näytelmään, jonka miespääosaa kantaesityksessä näytteli Jon Voight. Elokuvassa Cassavetes päätyi ratkaisuun näytellä rooli itse, ja toisessa pääosassa on hänen vaimonsa Gena Rowlands. ==Näyttelijät== ==Tuotanto== Tunteiden virrat kuvattiin paljolti Cassavetesin ja Rowlandsin yhteisessä kodissa, ja Cassavetesin muista elokuvista poiketen siinä ei käytetä lainkaan käsivarakuvausta. Elokuva jäi Cassavetesin toiseksi viimeiseksi ohjaustyöksi ennen vuoden 1986 elokuvaa Big Trouble. ==Vastaanotto== Tunteiden virrat voitti Kultaisen karhun Berliinin elokuvajuhlilla. Vuonna 1994 julkaistussa Video-oppaassa Kati Sinisalo piti Tunteiden virtoja Rowlandsin ja Cassavetesin yhteistyönä parhaimmillaan: ”Riipaisevaa näyttelemistä, absurdia huumoria eikä yhtään falskia elettä.” ==Lähteet== Luokka:Vuoden 1984 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset näytelmiin perustuvat elokuvat Luokka:Cannon Groupin elokuvat Luokka:John Cassavetesin ohjaamat elokuvat
Chiang Rai

Chiang Rai on kaupunki Pohjois-Thaimaassa. Se on Chiang Rain provinssin pääkaupunki. == Lähteet == Luokka:Thaimaan kaupungit
Hirvihaaran koulu

Hirvihaaran koulu on Mäntsälän kunnan Hirvihaarassa, noin kuusi kilometriä Mäntsälän keskustasta lounaaseen sijaitseva suomenkielinen alakoulu (luokka- asteet 1–6). ==Lähteet== Luokka:Mäntsälän peruskoulut
Arolan koulu

Arolan koulu on Mäntsälän kunnan eteläosassa, runsaan kilometrin päässä Tuusulan ja Järvenpään kunnanrajasta, 200 metriä valtatie 4:stä itään toimiva noin 70 oppilaan suomenkielinen alakoulu (luokka-asteet 1–6). ==Lähteet== Luokka:Mäntsälän peruskoulut Luokka:Ohkola
Kirkonkylän koulu (Mäntsälä)

Kirkonkylän koulu on Mäntsälän kunnan kirkonkylän keskustassa toimiva noin 300 oppilaan suomenkielinen alakoulu (luokka-asteet 1–6). Nelikerroksinen koulurakennus on rakennettu 1940–1950-lukujen taitteessa ja sen lisäksi kouluun kuluu viipalekouluna tunnettu puukoulurakennus 1970-luvulta. Molemmat rakennukset ja koulun piharakenteet on sittemmin uudistettu. ==Lähteet== Luokka:Mäntsälän kirkonkylä Luokka:Mäntsälän peruskoulut
Hyria ammattiopisto

Hyria ammattiopisto on osakeyhtiömuotoiseen Hyria koulutukseen kuuluva ammatillinen oppilaitos, jonka päätoimipiste sijaitsee Hyvinkäällä Sahanmäen kaupunginosassa. Oppilaitoksessa opiskeli vuonna 2015 runsas yhteensä 2 400 nuoriso-opiskelijaa. Hyria koulutuksella on toimintaa kuudella paikkakunnalla, joista ammattiopiston toimitoja on seuraavilla viidellä paikkakunnalla: Hyvinkää, Hämeenlinna, Järvenpää, Lahti ja Riihimäki. Hyria ammattiopiston osuus oli vuonna 60,3 prosenttia ja ammatillisen peruskoulutuksen 72,4 prosenttia koko Hyria koulutus Oy:n 41,2 miljoonan euron liikevaihdosta. Vuonna 2015 nuorten koulutus tuotti 775 tutkintoa. Opiskelijamäärällä mitattuna ammattiopiston suurin nuorisokoulutuksen osasto oli Liiketalous ja tietotekniikka, jota opiskeli 600 henkeä. Muita suuria osastoja olivat Sosiaali ja terveys (302 opiskelijaa), Rakennus- ja talotekniikka (252 opiskelijaa) ja Sähkö (229 opiskelijaa). Aikuiskoulutuksen (Hyria aikuisopisto) puolelta tutkintoja tehtiin vuonna 2015 yhteensä 581 kappaletta, joista perustutkintoja oli 328 kappaletta, erikoisammattitutkintoja 51 ja ammattitutkintoja 202 kappaletta. Hyrian ammattiopiston opiskelijat valmistuivat ammattiin valtakunnallista ja maakunnallista keskiarvoa paremmin. Opetushallitus palkitsikin yhteistyössä Opetus- ja kulttuuriministeriön kanssa palkitsi oppilaitoksen vuonna 2014 kunniamaininnalla arvioidessaan Suomen ammatillisia oppilaitoksia koulutuksen läpäisyn edistämisestä. Tätä saavutusta Hyria koulutus kuitenkin yleistää kertomalla olevansa "Suomen 3. paras ammatillinen oppilaitos." Vastaväitteenä myyntihenkiselle viestinnälle voidaan todeta, ettei Hyria kuitenkaan ole voittanut kertaakaan Opetushallituksen ammatillisen koulutuksen laatupalkintoa vuosien 2000–2014 kilpailuissa. Muista ammattioppilaitoksista kolme on voittanut vuosittain teemaltaan vaihtuvan laatupalkinnon jopa kolmesti ja kolme oppilaitosta kahdesti tänä 15 vuoden ajanjaksona. ==Lähteet== Luokka:Suomen ammattioppilaitokset Luokka:Hyvinkään oppilaitokset Luokka:Hämeenlinnan oppilaitokset Luokka:Järvenpään oppilaitokset Luokka:Lahden oppilaitokset Luokka:Riihimäen oppilaitokset
Justin Holiday

Justin Alaric Holiday (s. 5. huhtikuuta 1989 Mission Hills, Kalifornia) on yhdysvaltalainen koripalloilija, joka on pelannut urallaan NBA:ssa, D-liigassa ja Belgian sekä Unkarin pääsarjoissa. Vuonna 2015 hän voitti NBA:n mestaruuden. == Pelaajaura == Heittävänä takamiehenä pelaavaa Holidayta ei varattu NBA:han vuoden 2011 varaustilaisuudessa, mitä ennen hän pelasi neljä kautta Washingtonin yliopiston joukkueessa. Holiday pelasi ensimmäisen ammattilaiskautensa Belgian pääsarjassa ja nousi seuraavalla kaudella D-liigan kautta NBA:han, Philadelphia 76ersin kokoonpanoon. Seuraavan kauden Holiday pelasi kuitenkin jälleen Euroopassa, tällä kertaa Unkarin pääsarjassa. Kauden 2014–2015 Holiday pelasi taas NBA:ssa, tällä kertaa Golden State Warriorsissa, joka voitti kauden päätteeksi sarjan mestaruuden. Seuraavan kauden Holiday aloitti Atlanta Hawksissahttp://www.nba.com/hawks/news/hawks-sign-justin- holiday-multi-year-contract mutta siirtyi helmikuussa pelaajakaupan myötä Chicago Bullsiin.Basketball-Reference.comNBA Kesäkuussa 2016 Holiday siirtyi New York Knicksiin.http://espn.go.com/nba/story/_/id/16427840/new-york-knicks- acquire-derrick-rose-chicago-bulls Heinäkuussa 2017 hän palasi Bullsiin.http://www.nba.com/bulls/news/bulls-sign-justin-holiday Tammikuun 2019 alussa Bulls suoritti pelaajakaupan, jossa Holiday siirtyi Memphis Grizzliesiin.https://www.nba.com/bulls/news/chicago-completes-trade-memphis Kesällä 2019 hän siirtyi Indiana Pacersiin. Holiday pitää hallussaan Bullsin seuraennätystä peräkkäisistä otteluista (43 ottelua), joissa pelaaja on tehnyt vähintään yhden kolmen pisteen korin.http://www.espn.com/nba/recap?gameId=401071171 == Muuta == Holidayn sisaruksista myös pikkuveljet Jrue Holiday ja Aaron Holiday ovat pelanneet NBA:ssa, ja sisko on pelannut koripalloa yliopistossa.https://eu.indystar.com/story/insider/2018/07/07/indiana-pacers- aaron-holiday-brothers-nba-draft/755575002/ Kaudella 2019–2020 sekä Justin että Aaron pelaavat Indiana Pacersissa. == Lähteet == * Justin Holiday NBA Stats Basketball-Reference.com * Justin Holiday Stats College Basketball at Sports-Reference.com * Profiili NBA === Viitteet === == Aiheesta muualla == Luokka:Yhdysvaltalaiset koripalloilijat Luokka:Vuonna 1989 syntyneet Luokka:Elävät henkilöt
Two Swords

Two Swords voi viitata seuraaviin asioihin: * Kaksi miekkaa (), jakso Game of Thrones -televisiosarjassa * Kaksi miekkaa (), fantasiaromaani Metsästäjän miekat -kirjasarjassa.
Kootut teokset (Rimbaud)

Kootut teokset on vuonna 2012 ilmestynyt Einari Aaltosen suomentama ja toimittama kokoelma Arthur Rimbaud’n runoutta. Teoksen kustansi Sammakko.Korhonen, Kuisma: Pitkän urakan huipennus. Helsingin sanomat 20.1.2013. Viitattu 16.6.2016. == Lähteet == == Aiheesta muualla == * Korhonen, Kuisma: Nenäkäs teini leimahti aistit avaavaksi lyyrikoksi. Helsingin sanomat 20.1.2013. * Laihinen, Miikka: Legenda säädyttömästä lapsinerosta.Turun sanomat 29.11.2012. * Rantama, Vesa: Arhur, vihdoin kokonaisena. Tuli & savu 23.1.2014. * Waarala, Hannu: Arthur Rimbaud: Kootut teokset. Savon sanomat 15.12.2012. Luokka:Suomalaiset runokokoelmat Luokka:Vuoden 2012 kirjat
Urheilijaeläke

Valtion ylimääräinen urheilijaeläke eli urheilijaeläke voidaan myöntää urheilijalle, joka asuu tai on asunut pysyvästi Suomessa, tunnustukseksi hänen olympiakisoissa saamastaan kultamitalista. Erityisestä syystä eläke voidaan myöntää myös merkittävästä kansainvälisestä urheilu-urasta. Eläkettä ei ilman erityistä syytä myönnetä 60 vuotta nuoremmalle henkilölle. Urheilijaeläke voidaan myöntää valtion talousarvioon tarkoitusta varten otetusta määrärahasta. Eläke on veronalaista tuloa ja se voidaan myöntää täytenä eläkkeenä tai osaeläkkeenä. Vuonna 2016 täysi eläke on 1 324,32 euroa ja osaeläke siitä puolet. Eläkkeen määrä vahvistetaan vuosittain joulukuussa. Eläkettä myönnettäessä otetaan huomioon hakijan varallisuus sekä hänen toimeentulomahdollisuutensa. Eläkettä ei myönnetä hakijalle, jonka eläketulot kansaneläketuloa lukuun ottamatta ovat korkeammat kuin kaksi kertaa täysi urheilijaeläke. Enintään osaeläkettä on myönnetty hakijalle, jonka eläketulot kansaneläketuloa lukuun ottamatta ylittävät täyden urheilijaeläkkeen tason. Eläkkeen myöntää opetusministeriö hakemuksesta saatuaan asiasta Suomen Olympiakomitean lausunnon. Eläkettä koskevat hakemukset käsitellään kerran vuodessa. Eläkettä ei voi hakea toisen puolesta.Valtion ylimääräinen urheilijaeläke , Opetus- kulttuuriministeriö. Viitattu 16.6.2016. == Urheilijaeläkkeen saajat == Suomen valtio myönsi ensimmäisen kerran urheilijaeläkkeitä vuonna 2015. Täyden eläkkeen ovat saaneet vuonna 2015 hiihtäjä Siiri Rantanen, vuonna 2016 keihäänheittäjä Seppo Räty, ralliautoilija Timo Mäkinen ja paralympiahiihtäjä Jouko Grip ja vuonna 2018 ratamoottoripyöräilijä Teuvo Länsivuori. Ennen urheilijaeläkkeen käyttöönottoa saatettiin poikkeuksellisten ansioiden perusteella myöntää ylimääräinen eläke. Urheiluansioiden perusteella ylimääräisen eläkkeen saivat: Hannes Kolehmainen (vuonna 1960), Clas Thunberg (1965), Tapani Niku (1970), Ville Ritola (1972), Sten Suvio (1974), Eino Leino (1974), Aleksanteri Saarvala (1974), Armas Taipale (1974), Arvo Haavisto (1976), Edvard Westerlund (1976), Sulo Etholén (1976), Yrjö Nikkanen (1982), Elis Ask (1985), Klaus Karppinen (1987) ja Sulo Nurmela (1988). Etholén ja Ask saivat ylimääräisen eläkkeen osaksi muista kuin urheiluansioista. ==Lainsäädäntö== Urheilijaeläkkeet perustuvat säädöksiin: * Valtioneuvoston asetus ylimääräisistä urheilijaeläkkeistä 51/2015 * Laki ylimääräisistä urheilijaeläkkeistä (1419/2014 5 §)Opetus- ja kulttuuriministeriön asetus ylimääräisestä urheilijaeläkkeestä, Finlex. Viitattu 16.6.2016. == Lähteet == Luokka:Eläkkeet Luokka:Suomen urheilu
Pirttijärvi (Ikaalinen)

Pirttijärvi on Pirkanmaalla Ikaalisissa Sisätön Ylijoenperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Pirttijärvi on osa Juurijärven-Hulppojärven valuma-aluetta. == Maantietoa == Järven pituus on 500 metriä, leveys 550 metriä ja sen pinta-ala on 13 hehtaaria. Se sijaitsee Latoveden länsipuolella ja siihen laskee kuusi metsäojaa. Sen oma laskuoja Pirttioja lähtee järven eteläpäästä ja laskee viiden kilometrin jälkeen Mustalampeen, joka laskee vuorostaan Sisätönjärveen. Järvessä on yksi 30 metriä pitkä saari. Rantaviivan pituus on 2,0 kilometriä. Noin neljäsosa rannasta on suota ja kahdessa kohtaa ranta viettää jyrkästi veteen. Rantaan on rakennettu kuusi vapaa-ajan asuntoa, joille johtaa tiet Sisätöltä. == Lähteet == Luokka:Juurijärven–Hulppojärven valuma-alue Luokka:Ikaalisten järvet Luokka:Sisättö
Barbara Barrie

thumb|Barbara Barrie ja Barney Miller vuonna 1975. Barbara Barrie (oik. Barbara Ann Berman, s. 23. toukokuuta 1931 Chicago, Illinois) on yhdysvaltalainen teatteri-, elokuva- ja televisionäyttelijä sekä kirjailija. Hän oli ehdolla parhaan naissivuosan Oscar-palkintoon vuoden 1979 elokuvasta Fillarijengi. Barbara Barrie syntyi juutalaisperheeseen Chicagossa, josta perhe muutti Texasin Corpus Christiin kun tyttö oli yhdeksänvuotias. High schoolin jälkeen Barrie opiskeli aluksi journalismia Del Mar Collegessa, mutta vaihtoi sitten Texasin yliopistoon Austiniin, jossa suoritti bachelor- tutkinnon 1952 pääaineenaan draama. Hän muutti New Yorkiin ja otti taiteilijanimekseen Bermanin sijasta Barbara Barrie. Hän teki merkittäviä rooleja Broadwayn ja off-Broadwayn teattereissa, sekä puhe- että musiikkinäytelmissä. Barbara Barrien ensimmäinen tehtävä elokuvissa oli kreditoimaton rooli George Stevensin Jättiläisessä. Vuoden 1964 elokuvassa Onnen hinta hän esitti pääosaa eronneena naisena, joka rakastuu afroamerikkalaiseen mieheen ja joutuu vaikeaan huoltajuustaisteluun lapsistaan uuden aviomiehensä rodun takia. Vuoden 1979 äidin roolistaan Fillarijengissä Barrie sai Oscar-ehdokkuuden ja esitti samaa roolia myös elokuvan pohjalta tehdyssä 8-osaisessa televisiosarjassa. Äidin rooleja hän teki myös elokuvissa Tyttö joka kävi intin ja Judy Berlin, josta hän sai Independent Spirit -palkinnon. Teatteri- ja elokuvatöiden lisäksi Barrie on esiintynyt monissa televisioelokuvissa ja -sarjoissa 2010-luvulle saakka, huolimatta suolistosyövästään. Hän oli Emmy-ehdokkaana vuoden 2003 roolistaan sarjassa Kova laki: Erikoisyksikkö. Barrie on kirjoittanut tietokirjoja syöpää sairastaville sekä pari lastenkirjaa. ==Elokuvia== *Onnen hinta (One Potato, Two Potato, 1964) *Fillarijengi (Breaking Away, 1979) *Tyttö joka kävi intin (Private Benjamin, 1980) *Tohtorin omatunto (Not Just Another Affair, 1982) *Agentit asialla (Real Men, 1987) *Judy Berlin (1999) *UFO-kahvila (Guess Who's Coming for Christmas?, tv-elokuva 1990) ==Aiheesta muualla== * Luokka: Vuonna 1931 syntyneet Luokka: Elävät henkilöt Luokka: Yhdysvaltalaiset näyttelijät
Julian Edelman

Julian Francis Edelman (s. 22. toukokuuta 1986 Redwood City, Kalifornia) on yhdysvaltalainen amerikkalaisen jalkapallon pelaaja. Edelman pelasi ammattilaisena NFL-liigan New England Patriotsissa kausina 2009–2020. Pelipaikaltaan hän oli laitahyökkääjä. Edelman pystyi pelaamaan laitahyökkääjän pelipaikan lisäksi myös kulmapuolustajana. Lisäksi hänet tunnettiin aloitus- ja lentopotkujen palautuksistaan, joista jälkimmäisessä hänellä on nimissään Patriotsin historian ennätykset pisimmän lentopotkun palautuksen tehneenä sekä eniten palautuksissa pisteitä tehneenä pelaajana. Edelman on hyvä ystävä Patriotsin pelinrakentajan Tom Bradyn kanssa.http://www.forbes.com/sites/josephdeacetis/2016/02/07/the-capitalist- touch-julian-edelman-on-athleticism-and-style/#25888757a27e == NFL-ura == New England Patriots varasi Edelmanin vuoden 2009 varaustilaisuudessa seitsemännellä kierroksella, koko varaustilaisuuden 232. pelaajana. Saman vuoden heinäkuussa Edelman ja Patriots solmivat neljän vuoden sopimuksen. Ensimmäisinä vuosinaan Patriotsissa Edelmania käytettiin lähinnä aloitus- ja lentopotkujen palauttajana. Vuoden 2012 kaudella hän alkoi kuitenkin saada yhä enemmän jalansijaa myös laitahyökkääjänä. Onnistunut kausi johti myös jatkosopimuksen solmimiseen. Kausi 2013 oli Edelmanin lopullinen läpimurto ja tähänastisen uran tilastollisesti paras, Edelmanin pelaten kaikissa 16 pelissä, kirjaten 105 syötön vastaanottoa ja 1056 vastaanottojaardia http://www.nfl.com/player/julianedelman/238498/careerstats. Edelman oli tärkeä osa joukkuettaan Patriotsin voittaessa Super Bowlin kaudella 2014. Edelman on saanut maineen luotettavana pelaajana pudotuspeleissä. Hän oli olennaisessa roolissa Patriotsin uusiessa mestaruutensa vuosina 2017 ja 2019. Vuoden 2019 Super Bowlissa Edelman valittiin ottelun parhaaksi pelaajaksi. Edelman lopetti pelaajauransa kauden 2020 jälkeen. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1986 syntyneet Luokka:Elävät henkilöt
Consignor

Consignor Oy on pohjoismaalainen kuljetushallinnan ratkaisujen toimittaja. Yritys on perustettu vuonna 1997. Konserniin kuuluu emoyhtiön Consignor Group AS lisäksi seitsemän maayhtiötä. Monikuljetusyhtiöratkaisualusta muodostaa yli 100 miljoonaa lähetystä vuodessa ja mahdollistaa yli 10 000 yrityksen valita ratkaisu lähetyksen tekemiseen kuljetusyhtiöstä, ERP-järjestelmästä tai verkkokaupparatkaisusta riippumatta. Consignor toimii Norjassa, Ruotsissa, Tanskassa, Suomessa, Kiinassa ja Britanniassa. Työntekijöitä on yli 130 ja liikevaihto vuonna 2015 oli yli 14 miljoonaa euroa. == Lähteet == == Aiheesta muualla == * Yrityksen virallinen sivusto Luokka:Norjalaiset yritykset
Avalanche (yhtye)

Avalanche on vuonna 1984 perustettu norjalainen disco dance -duo. Sen muodostavat Kjetil Røsnes (s. 30. maaliskuuta 1960 Lørenskog) ja Kirsti Johansen (s. 22. syyskuuta 1963 Kristiansand). 1980-luvun loppupuolen ja 1990-luvun pariskunta asui ja työskenteli Saksassa sekä Ranskassa. Nyt he asuvat Aurskog-Hølandissa Norjassa kahden lapsensa kanssa. Kjetil Røsnes omistaa Planet Orange Production -tuotantoyhtiön. Vuonna 1989 duolta ilmestyi sen isoin hitti "Johnny, Johnny Come Home" Ranskassa, jossa se oli singlelistan ykkösenä kahdeksan viikkoa (myyty noin 700 000 levyä). Se oli menestys myös heidän kotimaassaan Norjassa. Kjetil Røsnes ja Kirsti Johansen kirjoittivat menestyneen "Santa Maria"-kappaleen Tatjanalle ja Samantha Foxille. Myöhemmin Kjetil ja Kirsti aloittivat sivuprojektin nimellä K + K. == Singlet == * Heaven Tonight (1984)www.discogs.com * Sex Is Fun (1985) * Wheel Of Fortune (1986) * Bird of Paradise (1987) * Johnny Johnny Come Home (1988) - #1 Ranskassa, Kultalevy ; #3 Norjassa"Johnny Johnny Come Home", French and Norwegian Singles Chart Lescharts.com (retrieved February 17, 2008) * All blame on love (1989) * I Will Wait (1989) - #43 Ranskassa * Blue Train (1990) * Riding on a Storm (1990) * Love Me, Please Love Me (1991) (Michel Polnareff'n kappaleen cover) * Young Guns (1991) * When the Cowboys Come (1992) == Albumit == * Avalanche (1989) * Westbound (1992) == Lähteet == Luokka:Norjalaiset diskoyhtyeet Luokka:Norjalaiset elektronisen musiikin yhtyeet
Sudenverinen

Sudenverinen (eng. Wolfblood) on brittiläis-saksalainen fantasiadraamasarja. Suomessa sitä on esitetty Ylen TV2:n Summeri-ohjelmassa sekä Yle Areenassa ja HBO Nordicissa. Viaplay-palvelussa on katsottavissa neljä tuotantokautta.Findance.com Viaplay nyt: Fantasiasarja Wolfblood - Sudenverinen lisätty ==Lähteet== Luokka:2010-luvun nuortendraamasarjat Luokka:Brittiläiset fantasiasarjat Luokka:BBC:n televisio-ohjelmat
Cadillac Arena

Cadillac Arena (; aiemmin Wukesong Arena, ) on Pekingissä sijaitseva monitoimiareena, joka rakennettiin alun perin vuoden 2008 kesäolympialaisia varten. Nykyisin sitä käyttää muun muassa koripalloseura Beijing Ducks. Areenalla pelattiin myös koripallon vuoden 2019 MM-kilpailujen otteluita, mukaan lukien loppuottelu. == Aiheesta muualla == * Areenan kotisivut Luokka:Urheiluhallit Luokka:Kiinan urheilupaikat Luokka:Kesäolympialaiset 2008 Luokka:Talviolympialaiset 2022 Luokka:Pekingin rakennukset ja rakennelmat Luokka:Pekingin urheilu
Kasım pašša (Kaffan kenraalikuvernööri)

Kasım paššaEnglanninkielisissä lähteissä Kasım Pashan lisäksi kirjoitusasuissa Qasim Pasha ja Kasim Pasha. Ei tule sekoittaa Balkanilla toimineeseen samannimiseen kenraalikuvernööriin. ( eli 1500-luvulla) oli Osmanien valtakunnan sotilasvirkamies. Hänen nimensä on jäänyt historiankirjoihin lähinnä epäonnisen Astrahanin sotaretken päällikkönä. Tuolloin hän toimi myös Kaffan kenraalikuvernöörinä. Kasimin sotaretkikunta, johon kuului nykyarvioiden mukaan noin 15 000 miestä, aloitti matkansa Azovista ja eteni Donia pitkin Perelokoviksi nimetylle alueelle, jonne retkikunnan oli tarkoitus kaivaa Don- ja Volga-joet yhdistävä kanaali. Sotaretkikunta kohtasi vastainkäymisiä ja joutui vetäytymään aron halki takaisin Azoviin. Paluumatkalla Kasim menetti monta sotilastaan ja kerrotaan, että Istanbuliin palasi vain 700 miestä. ==Lähteet== Luokka:Osmanien valtakunnan sotilaat Luokka:Paššat
Shanghai Disney Resort

Shanghai Disney Resort () on Disneyn teemapuisto ja lomakeskus Pudongin alueella Shanghaissa, Kiinassa. Shanghai Disney Resort on Disneyn ensimmäinen teemapuiston ja lomakeskuksen yhdistelmä manner-Kiinassa. Se avattiin 16. kesäkuuta 2016. [ { "type": "ExternalData", "service": "geomask", "ids": "Q973987", "properties": {"fill":"#ffffff", "fill-opacity": 0.8, "stroke": "#ff0000", "stroke-width": 1} }, { "type": "ExternalData", "service": "geoshape", "ids": "Q865312", "properties": {"fill":"#ff0000", "fill-opacity": 0.4, "stroke": "#0000ff", "stroke-width": 0, "title": "Shanghai Disneyland Park"} }, { "type": "ExternalData", "service": "geoshape", "ids": "Q3030506", "properties": {"fill":"#00ff00", "fill-opacity": 0.4, "stroke": "#00ff00", "stroke-width": 0, "title": "Disneytown"} } ] Tiedosto:Shanghai Disneyland Park Main Entry.jpg|Huvipuiston sisäänkäynti Tiedosto:Tron Lightcycles Power Run (29510933592).jpg|Vuoristorata Tron-elokuvan teemalla. Tiedosto:Shanghai Disney Resort Disney Town.jpg|Disney Town ==Lähteet== ==Aiheesta muualla== * Lomakeskuksen verkkosivusto Luokka:Shanghain rakennukset ja rakennelmat Luokka:Kiinan huvipuistot Luokka:Walt Disney Parks and Resorts
Pasi Luhtaniemi

Pasi Luhtaniemi (s. 5. syyskuuta 1963) on jyväskyläläinen kirjailija ja kustantaja . Hän on valmistunut filosofian maisteriksi Joensuun yliopistosta 1991 pääaineena yleinen kirjallisuus. Luhtaniemi vastaa Kustannus Aarnin sekä kirjoittajavalmennus Hopeantakojat ry:n toiminnasta. Hän on myös Hopeantakojat ry:n puheenjohtaja ja Suomen maakuntakirjailijat ry:n varapuheenjohtaja . Luhtaniemi on kirjoittanut kaksi romaania, sekä useita dramatisointeja ja näytelmiä. Luhtaniemen puoliso on teatteriohjaaja Tiina Luhtaniemi.Pasi Luhtaniemi koki kielellisen herätyksen Marko Tapion romaanista Keski-Suomi 8.4.2013 == Tuotanto == === Romaanit === * Sokea Piste (2013, Atena-kustannus) * Viattomat (2015, Kustannus Aarni) === Näytelmät === * Hääpäivä (1993) * Veljeni Sebastian (1994, dram.) * Lasinen pyykkilauta (1997, dram.) * Mylly (1997) * Lumikuningatar (1999, dram.) == Lähteet == == Aiheesta muualla == * http://kustannusaarni.fi * http://hopeantakojat.fi/ * https://www.lukulamppu.fi/vieraskyna-kustantaja-kirjailija-pasi-luhtaniemi- uusi-kirjankustantamo-aarni-ei-ota-vastaan-kasikirjoituksia/ * http://www.kirjasampo.fi/fi/kulsa/http%253A%252F%252Fwww.btj.fi%252Factor_Luhtaniemi%25252C%252BPasi Luokka:Suomalaiset kirjailijat Luokka:Vuonna 1963 syntyneet Luokka:Elävät henkilöt
Derviş Ali

Derviş Ali (1500-luku) oli Astrahanin kaanikunnan viimeinen kaani vuosina 1554–1556. Astrahan itsenäistyi Kultaisen ordan alaisuudesta omaksi kaanikunnakseen 1466. Derviş Ali oli viimeisen ordan kaanin Ahmed bin Küčükin pojanpoika. Krimin kaani Devlet I Girayta vaati Astrahanin liittämistä osaksi omaa kaanikuntaansa. Astrahanin kaani Abd al-Rahman pyysi Iivana Julman hallitsemaa Venäjää avukseen, jotta Astrahan säilyttäisi itsenäisyytensä. Vuonna 1554, jolloin Astrahania hallitsi jo toinen kaani Yamğurçı, nogai-kaani Ismail Beyn tukema Venäjä valtasi Astrahanin vasallikseen, jota Derviş Ali asetettiin hallitsemaan. Kaani Devlet Giray sai kuitenkin houkuteltua Derviş Alin puolelleen, ja vuonna 1555 Ali kapinoi ja rupesi ajamaan Venäjää pois Astrahanista. Venäjän armeija palasi Astrahaniin keväällä 1556 ja liitti sen tällä kertaa kiinteästi alueisiinsa. Kaanikunnan pääkaupunki Xacitarxan poltettiin ja Derviş Ali joutui pakenemaan maasta. Tatarstanin pääkaupungin Kazanin vanhan kaupunginosan Derbiškin uskotaan olevan nimetty Derviş Alin mukaan. ==Lähteet== Luokka:Kaanit Luokka:Kaukasian historia Luokka:Syntymävuosi tuntematon Luokka:1500-luvulla kuolleet
Isoborneoli

Isoborneoli (C10H18O) on terpeenialkoholeihin kuuluva orgaaninen yhdiste. Sitä esiintyy laajasti kasveissa ja sitä voidaan käyttää haju- ja aromiaineena sekä muiden yhdisteiden valmistukseen. Isoborneoli on borneolin stereoisomeeri. ==Ominaisuudet ja esiintyminen luonnossa== Huoneenlämpötilassa isoborneoli on valkoista kiteistä ainetta, jolla on havupuita muistuttava tuoksu. Yhdiste on veteen liukenematonta, mutta liukenee useisiin orgaanisiin liuottimiin kuten etanoliin, dietyylieetteriin, kloroformiin ja bentseeniin. Isoborneoli on optisesti aktiivinen ja etanoliliuoksessa sen R(+)-isomeerin ominaiskiertokyky on +34,3 ja S(-)-isomeerin ominaiskiertokyky on -34,3. Kasveissa isoborneolia esiintyy sekä vapaana että asetaattiesterinä. Erityisesti sitä esiintyy mäntykasveissa ja asterikasveissa. Lisäksi sitä on raportoitu muun muassa omenoissa, basilikassa ja timjamissa. ==Valmistus ja käyttö== Isoborneolia voidaan valmistaa hydrolysoimalla isobornyyliasetaattia tai pelkistämällä kamferia litiumalumiinihydridillä. Pelkistyksessä muodostuu myös borneolia.Charles S. Sell: Terpenoids, Kirk-Othmer Encyclopedia of Chemical Technology, John Wiley & Sons, New York, 2006. Viitattu 16.6.2016 : Isoborneolia voidaan käyttää hajusteissa ja aromiaineena. Siitä voidaan myös valmistaa muita yhdisteitä esimerkiksi kamferia, fiksatiiveinä käytettäviä eetterijohdannaisia ja hyönteismyrkkynä käytettävää isobornyylitiosyanoasetaattia. ==Lähteet== Luokka:Alkoholit Luokka:Terpeenit
Interpedia

Interpedia ry on vuonna 1974 perustettu voittoa tavoittelematon, poliittisesti ja uskonnollisesti sitoutumaton suomalainen kansalaisjärjestö. Toiminnan päätarkoituksena on edistää lapsen oikeuksien toteutumista YK:n Lapsen oikeuksien sopimuksen periaatteiden mukaisesti. Interpedialla on kolme toiminta-aluetta: kansainvälinen adoptio, kehitysyhteistyö ja kummitoiminta, sekä globaalikasvatusTietoa Interpediasta. Interpedian toimintaa tukevat muun muassa Sosiaali- ja terveysjärjestöjen avustuskeskusJohanna Ahokas, Pro gradu, Tampereen yliopisto, s. 17 ja Suomen ulkoasianministeriö. ==Historia== Interpedia perustettiin vuonna 1974 nimellä "Hjälp till nödställda barn". Muutama vuosi myöhemmin nimi muutettiin Interpediaksi. Yhdistyksen tarkoituksena oli alun perin auttaa niitä perheitä, jotka halusivat adoptoida lapsen ulkomailta. Vuonna 1978 yhdistyksen toimintaan tuli mukaan myös lasten auttaminen kotimaissaan kummitoiminnan kautta. Ensimmäinen ulkoasiainministeriön tukema kehitysyhteistyöhanke suuntautui Somaliaan vuonna 1981. Vuonna 1985 säädettiin uusi adoptiolaki jossa oli mukana kansainvälistä adoptiota koskevat säännökset. Samassa yhteydessä Interpedia sai valtuutuksen toimia palvelunantajana kansainvälisissä adoptioissa. ==Adoptiotoiminta== Interpedia on yksi kolmesta Suomessa toimivasta adoptiopalvelunantajasta. Interpedialla on adoptioyhteistyötä seitsemän maan (Bulgaria, Etelä-Afrikka, Intia, Kiina, Kolumbia, Taiwan ja Thaimaa) kanssa.Adoptiomaat, Interpedia Interpedia oli vuonna 2016 Suomen suurin kansainvälisten adoptioiden välittäjä ja vuonna 2016 Interpedian kautta tuli Suomeen 40 lastahttps://interpedia.fi/adoptiotilastoja/. Interpedia antaa lakisääteistä tukea ja ohjausta kansainvälistä adoptiota koskevissa kysymyksissäHs.fi. ==Kehitysyhteistyö ja kummitoiminta== Interpedian kehitysyhteistyötä toteutetaan Suomen ulkoasianministeriön kansalaisjärjestöjen kehitysyhteistyön hanketuilla ja yksityisten ihmisten lahjoituksilla. Ensimmäiset ulkoasiainministeriön rahoittamat hankkeet Interpedia aloitti jo 1980-luvulla. Vuonna 2017 Interpedialla on kehitysyhteistyöhankkeita Nepalissa ja Etiopiassa ja Interpedian kautta on vuosittain lähtenyt useita vapaaehtoistyöntekijöitä Nepaliin. Interpedian aikaisempia hankemaita ovat lisäksi olleet Etelä- Afrikka, Intia, Kenia ja Somalia. Interpedian kummilapsitoiminta alkoi vuonna 1978 ja kattaa tällä hetkellä 14 kohdetta seitsemässä eri maassa (Nepal, Etiopia, Bangladesh, Intia, Etelä-Afrikka, Kolumbia ja Thaimaa). Interpedia on suomalaisten kehitysyhteistyöjärjestöjen kattojärjestö Kepan jäsen. == Globaalikasvatus == Interpedia tekee globaalikasvastustyötä Suomessa ja on osa Kepan koordinoimaa suomalaisten järjestöjen globaalikasvatusverkostoa. Interpedian viimeisimpiä, ulkoasianministeriön tukemia globaalikasvatushankkeita ovat olleet Erilaiset päivät - Lasten arkea Nepalissa 2013-2014 ja Mitä opin tänään? 2015-2016. == Lähteet == Luokka:Suomalaiset kehitysyhteistyöjärjestöt Luokka:Vapaaehtoistyö
Mari Laakkonen

Mari Helena Laakkonen (s. 6. toukokuuta 1991 Pudasjärvi) on suomalainen kestävyysjuoksija. Hän edustaa Pudasjärven Urheilijoita ja häntä valmentaa Raimo Moilanen. Laakkonen voitti Kalevan kisoissa pronssia vuonna 2015 Porissa 10 000 metrillä ajalla 34.53,74. Aika oli paras pronssitulos sitten vuoden 1998 Kalevan kisojen. Hän sai samalla matkalla pronssia myös Vaasan Kalevan kisoissa 2024. Vuoden 2015 SM-maastoissa hän sijoittui neljänneksi ja voitti joukkuekilpailussa kultaa.. == Henkilökohtaiset ennätykset == Laji Aika Paikka Päivä 5 000 m 16.41,46 Kajaani 9.7.2015 10 000 m 34.53,74 Pori 2.8.2015 == Lähteet == Luokka:Suomalaiset kestävyysjuoksijat Luokka:Vuonna 1991 syntyneet Luokka:Elävät henkilöt
Nauru kahleitten takana

Nauru kahleitten takana (tai Nauru kahleitten talossa, alkuperäisnimi Sullivan’s Travels) on Preston Sturgesin käsikirjoittama ja ohjaama komediaelokuva vuodelta 1941. Elokuva on Sturgesin 1940-luvun alkupuolen komediasarjan tunnetuin teos, ja sen aiheena on Hollywood itse. Siinä viihdekaupunkiin kyllästynyt ohjaaja John Lloyd Sullivan (Joel McCrea) tekeytyy kulkuriksi ja haluaa tehdä vakavan elokuvan nimeltä ”O Brother, Where Art Thou?”. Innoitusta kerätäkseen hän lähtee etsimään oikeita ihmisiä ja tarinoita lama-ajan Yhdysvalloista. Matkakumppanikseen hän saa toisen Hollywoodiin kyllästyneen, nuoren naisen jota esittää Veronica Lake.Nauru kahleitten takana , Yle Kino Klassikko 16.9.2010. Viitattu 16.6.2016. Sullivanin vaimoa esittää Jan Buckingham ja kovaotteista vankileirin vartijaa Al Bridge.Glödstaff, Kari: Nauru kahleitten talossa, Filmgoer-sivusto 1.5.2009. Viitattu 16.6.2016. Nauru kahleitten takana sekoittaa useita koomisia ja dramaattisia elokuvan lajityyppejä: nopeaa screwball- konekivääridialogia, mykkäelokuvamaista toimintakaaosta, Hollywood-satiiria, romanttisia aineksia ja usean minuutin mittaisen vakavan ja dialogittoman jakson, jossa kuvataan köyhän väestönosan elämää. Elokuva valittiin vuonna 1990 Yhdys­valtojen kongressin kirjaston National Film Registryyn, johon kootaan esteetti­sesti, historialli­sesti tai kulttuuri­sesti merkittäviä amerikkalais­elokuvia.Complete National Film Registry Listing, National Film Preservation Board, Library of Congress. Viitattu 13.7.2016. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. American Film Institute valitsi sen vuonna 2006 sadan kaikkien aikojen innostavimman yhdysvaltalaiselokuvan joukkoon.AFI’s 100 Most Inspiring Films of All Time, American Film Institute 2006. Viitattu 16.2.2023. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi Naurun kahleitten takana kaikkien aikojen sadan parhaan komedian listalle. ==Lähteet== Luokka:Yhdysvaltalaiset komediaelokuvat Luokka:Vuoden 1941 yhdysvaltalaiset elokuvat Luokka:Preston Sturgesin ohjaamat elokuvat Luokka:Yhdysvaltalaiset mustavalkoelokuvat Luokka:Elokuvat elokuvanteosta